Deg tmuɣli n Phillipe HAMON, awadem yettili daxel n wullis ilmend n tmudemt n uzmul asnilsani, tiẓri-a i yettwalin awadem s tmuɣli-a d tasnazmult. Tebɣa ad as-tefk i uwadem tiẓri i iwatan, yemgaraden ɣef tiyaḍ, ladɣa tiẓrizmult tasiwlant (sémiotique narrative) i ixedmen kan tasleḍt i yiwudam ilmend n twuri-nsen ɣef waya ad d-nebder ayen i d-yenna V. JOUVE: «taneggarut-a, ɣas ulama d taneggarut i d-tusa tmiḍrant n «tamlilt tasentalant» maca tga-as tilisa i tesleḍt n uwadem ilmend n twuri-is»47Am wakken daɣen tasnazmult tessumer-d taṣleḍt n yiman n uwadem, neɣ s wawal-nniḍen taṣleḍt n tmagit-is. Dɣa V. JOUVE ikemmel-d deg wawal-is yenna-d «…, Ma yella uwadem d «amsag», yesɛa daɣen isem d uglam, lmaɛna-s d «iman»48.